## Odluka o općinskim porezima Općine Garčin

### NN 2/2002 (8.1.2002.), Odluka o općinskim porezima Općine Garčin

# OPĆINA GARČIN

83

Na teme­lju članka 3. i 30. Zakona o financira­nju lokalne i područne
(re­gionalne) samouprave (»Narodne novine« br. 117/93., 69/97., 33/00., 127/00.
i 59/01.), i članka 15. i 60. Statuta Općine Garčin, Općinsko vijeće općine Garčin
na svojoj 6. sjednici održanoj 14. prosinca 2001. godine donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom utvrđuju se stope, visina te način obračuna i plaća­nja
Općinskih poreza koji su vlastiti izvor prihoda općine Garčin.

Članak 2.

Općinski porezi plaćaju se na području općine Garčin (nase­lja: Garčin,
Sapci, Bicko Selo, Selna, Tr­njani, Zadubrav­lje, Klokočevik, Vrhovina, Šuš­njevci)
prema Zakonu o financira­nju lokalne i područne (re­gionalne) samouprave prema
ovoj Odluci.

Članak 3.

Općinski porezi Općine Garčin su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neobrađeno obadivo po­ljoprivredno zem­ljište,

5. porez na nekorište­nje poduzetničke nekretnine,

6. porez na neizgrađeno građevno zem­ljište,

7. porez na tvrtku ili naziv,

8. porez na korište­nje javnih površina.

Članak 4.

Ovom Odlukom utvrđuju se stope i visina poreza, te način obračuna i
plaća­nja.

II. OPĆINSKI POREZI

1. Prirez porezu na dohodak

Članak 5.

Prirez porezu na dohodak plaćaju obveznici poreza na dohodak koji imaju
prebivalište na području općine Garčin.

Prirez porezu na dohodak plaćaju svi obveznici poreza na dohodak koji
imaju prebivalište odnosno uobičajeno boravište na području općine Garčin.

Osnovica prireza poreza na dohodak iz stavka 1. ovoga članka je porez na
dohodak ostvaren od obveznika.

Prirez porezu na dohodak obvezan je obračunati, obustaviti i na
propisani uplatni račun uplatiti poslodavac istodobno s ispla­tom dohotka, što
znači da se isplata dohotka i uplata poreza i pri­reza obav­lja istog dana.

Članak 6.

Prirez porezu na dohodak za obveznike plaća­nja obračunava se po stopi
od 5%.

2. Porez na potroš­nju

Članak 7.

Porez na potroš­nju plaća se na potroš­nju alkoholnih pića (prirodna i
specijalna vina, vi­njak, rakiju i ostala žestoka pića), piva i bezalkoholna
pića.

Članak 8.

Obveznik poreza na potroš­nju iz članka 7. ove Odluke jest svaka pravna
i fizička osoba koja pruža ugostite­ljske usluge na području općine Garčin.

Članak 9.

Osnovicu poreza na potroš­nju čini prodajna cijena pića koje se proda u
ugostite­ljskim objektima. Porez na potroš­nju alkoholnih i bezalkoholnih pića,
te piva plaća se po stopi od 3%.

Porez na potroš­nju alkoholnih i bezalkoholnih pića, obveznik poreza
obračunava i plaća na način i u rokovima propisanim Zakonom o porezu na promet
roba i usluga.

Obrčaun poreza iskazuje se u evidencijama propisanim za obračun poreza
na promet proizvoda i usluga.

3. Porez na kuće za odmor

Članak 10.

Porez na kuće za odmor plaćaju pravne i fizičke osobe koje su vlasnici
kuće za odmor a koje se nalaze na području općine Garčin.

Članak 11.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Kućom za odmor ne smatraju se gospodarstvene zgrade koje služe za
smještaj po­ljoprivrednih strojeva, oruđa i drugog pribora.

Članak 12.

Porez na kuće za odmor plaća se u visini od 10,00 kn po jednom četvornom
metru korisne površine kuće za odmor.

Članak 13.

Porez na kuće za odmor ne plaća se:

a) na kuće za odmor koje se ne mogu koristiti zbog ratnih razara­nja i
prirodnih nepogoda (poplava, požar, potres) te zbog starosti i trošnosti,

b) na kuće za odmor u kojima su smješteni prognanici i izbje­glice,

c) na odmarališta u vlasništvu lokalne i područne (re­gionalne)
samouprave koja služi za smještaj djece do 15 godina starosti.

O oslobađa­nju poreza na kuće za odmor iz ovoga članka odlučuje Općinsko
poglavarstvo za svaki konkretni slučaj na teme­lju zahtjeva vlasnika kuće za
odmor i o tome je dužno izvijestiti Općinsko vijeće.

4. Porez na neobrađeno obradivo po­ljoprivredno
zem­ljište

Članak 14.

Porez na neobrađeno obradivo po­ljoprivredno zem­ljište pla­ćaju
vlasnici ili zakupci tog zem­ljišta ako zem­ljište ne obrađuju godinu dana.

Pod neobrađenim obradivim po­ljoprivrednim zem­ljištem stav­ka 1. ovog
članka smatra se zem­ljište koje po svojoj veličini, klasi i kulturi može
obrađivati i privesti po­ljoprivrednoj proiz­vod­nji, ali ga vlasnici ili
zakupci toga zem­ljišta ne obrađuju.

Članak 15.

Osnovica poreza na neobrađeno obradivo po­ljoprivredno zem­ljište je
površina neobrađenog obradivog zem­ljišta izražena u hektarima.

Članak 16.

Porez na neobrađeno obradivo po­ljoprivredno zem­ljište plaća se u
visini kako slijedi:

|  |  |  |  |  |
| --- | --- | --- | --- | --- |
| klasa | I | II | III | IV |
| – na oranice | 500,00 | 400,00 | 300,00 | 200,00 kn/ha god. |
| – na povrt­njake | 800,00 | 600,00 | 400,00 | 200,00 kn/ha god. |
| – na voć­njake | 1.000,00 | 800,00 | 600,00 | 400,00 kn/ha god. |
| – na vinograde | 1.000,00 | 800,00 | 600,00 | 400,00 kn/ha god. |
| – na livade | 250,00 | 200,00 | 150,00 | 100,00 kn/ha god. |

Članak 17.

Porez na neobrađeno obradivo po­ljoprivredno zem­ljište ne plaća se na
zem­ljište koje je povjereno na privremeno uprav­lja­nje Općini.

Članak 18.

Porez na neobrađeno obradivo po­ljoprivredno zem­ljište ne plaća porezni
obveznik:

– vlasnik zem­ljišta stariji od 65 godina muškarci i 60 godina žene,

– invalidi s invaliditetom 50% i više,

– vlasnici zem­ljišta koji zbog bolesti uz predoče­nje dokaza
(liječnički nalaz) nisu u sta­nju obrađivati zem­ljište,

– vlasnici zem­ljišta čija prima­nja po članu domaćinstva u prethodnoj
godini ne prelaze 1.250,00 kn/mjesečno (predoče­nje dokaza: za zaposlene PK 1,
za umirov­ljenike Potvrda mirovinskog fonda, za samostalne djelatnosti dokaz
Porezne uprave o ostvarenom dohotku), a imaju uredno prijav­ljeno prebivalište
na području općine Garčin.

Odluku o oslobađa­nju donosi Općinsko poglavarstvo na zahtjev poreznog
obveznika po konkretnom slučaju. O oslobađa­nju je Općinsko poglavarstvo dužno
izvijestiti Općinsko vijeće.

Članak 19.

Obveznici poreza na neobrađeno obradivo po­ljoprivredno zem­ljište
moraju nadležnom poreznom tijelu dostaviti podatke o mjestu, veličini, klasi i
kulturi zem­ljišta koje se ne obrađuje.

Podatke iz stavka 1. ovog članka treba dostaviti do 31. ožujka godine za
koju se utvrđuje porez.

Porez na neobrađeno obradivo po­ljoprivredno zem­ljište plaća se u roku
15 dana od dana dostave rješe­nja o utvrđiva­nju tog poreza.

5. Porez na nekorištene poduzetničke nekretnine

Članak 20.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti (proizvodni i drugi poslovni
prostori) koji se ne koriste.

Pod nekorištenim poduzetničkim nekretninama iz stavka 1. ovog članka
smatraju se nekretnine u kojima se ne obav­lja djelatnost godinu dana.

Članak 21.

Obveznik poreza na nekorištene poduzetničke nekretnine je fizička ili
pravna osoba, vlasnik nekretnina.

Članak 22.

Osnovica poreza na nekorištene poduzetničke nekretnine je korisna
površina nekretnine izražena u četvornim metrima.

Članak 23.

Porez na nekorištene poduzetničke nekretnine plaća se u visini 10,00 kn
po četvornom metru godiš­nje u roku od 15 dana od dana dostave rješe­nja o
utvrđiva­nju poreza.

Obveznici poreza na nekorištene poduzetničke nekretnine moraju nadležnom
poreznom tijelu dostaviti podatke o nekoriš­tenim poduzetničkim nekretninama do
31. ožujka godine za koju se utvrđuje porez.

Članak 24.

Porez na nekorištene poduzetničke nekretnine ne plaća se na nekretnine
koje su dodije­ljene na privremeno uprav­lja­nje Općini. Porez na nekorište­nje
poduzetničke nekretnine koje imaju svojstvo kulturnog dobra prema Zakonu o
zaštiti i očuva­nju kulturnih dobara (»Narodne novine« br. 69/99).

Porez na nekorištene poduzetničke nekretnine ne plaćaju vlasnici:

– koji su pretrpjeli štetu us­lijed prirodne nepogode i

– koji imaju rješe­nje nadležnog organa da nekretnine ne udovo­ljavaju
uvjetima za obav­lja­nje djelatnosti.

Članak 25.

Obveznici poreza na nekorištene poduzetničke nekretnine moraju Poreznoj
upravi dostaviti podatke o nekorištenim poduzetničkim nekretninama najkasnije
do 31. ožujka godine za koju se utvrđuje porez.

Porez na nekorištene poduzetničke nekretnine plaća se u roku od 15 dana
od dana dostave rješe­nja o utvrđiva­nju toga poreza.

Porez na nekorištene poduzetničke nekretnine je porez općine.

6. Porez na neizgrađeno građevno zem­ljište

Članak 26.

Porez na neizgrađeno građevno zem­ljište plaćaju pravne i fizičke osobe
koje su vlasnici neizgrađenog građevnog zem­ljišta.

Pod neizgrađenim građevnim zem­ljištem iz stavka 1. ovoga članka smatra
se zem­ljište koje se nalazi unutar granica građev­nog područja nase­lja na
kojem se u skladu s prostornim planom mogu graditi građevine za stambene,
poslovne i druge namjene, a na kojemu nije izgrađena nikakva građevina.
Neizgrađenim gra­đevnim zem­ljištem smatra se i zem­ljište na kojemu postoji
privremena građevina za čiju izgrad­nju nije potrebno odobre­nje za grad­nje
kao i zem­ljište na kojemu se nalaze ostaci nekadaš­nje građevine.

Članak 27.

Osnovica poreza na neizgrađeno građevno zem­ljište je površina
nekretnine izražena u četvornim metrima.

Članak 28.

Porez na neizgrađeno građevno zem­ljište plaća se u visini 1,00 kn po
četvornom metru neizgrađenog građevnog zem­ljišta godiš­nje u roku od 15 dana
od dana dostave rješe­nja o utvrđiva­nju poreza.

Obveznici poreza na neizgrađeno građevno zem­ljište moraju nadležnom
poreznom tijelu dostaviti podatke o mjestu i veličini neizgrađevnog građevnog zem­ljišta
najkasnije do 31. ožujka godine za koju se utvrđuje porez.

Članak 29.

Porez na neizgrađeno građevno zem­ljište ne plaća se na nekretnine:

– koje su povjerene na privremeno uprav­lja­nje općini i

– čiji vlasnici imaju uredno prijav­ljeno prebivalište na području
općine Garčin.

7. Porez na tvrtku ili naziv

Članak 30.

Porez na tvrtku ili naziv plaćaju godiš­nje pravne i fizičke osobe koje
su obveznici poreza na dobit ili poreza na dohodak i re­gistrirani su za obav­lja­nje
djelatnosti.

Osobe iz stavka 1. ovog članka koje u svome sastavu imaju poslovne
jedinice (prodavaonice, pogone, radionice, prodajna mjesta), obveznici su
poreza za svaku poslovnu jedinicu, a porez plaćaju općini ili gradu na čijem se
području poslovna jedinica nalazi.

Članak 31.

Porez na tvrtku ili naziv plaća se godiš­nje i to kako slijedi:

1. Pravne
osobe koje obav­ljaju promet roba i
usluga iz područja trgovine:

    a) za reklamu, propagandu, oglašava­nje,
marketing, dekoraciju, trgovačka poduzeća,
robne kuće, predstavništva inozemnih i
domaćih tvrtki, poduzeća za kontrolu kvaliteta
roba, poduzeća za promet otpacima, poduzeća
koja obav­ljaju promet roba i usluga s
inozemstvom i poslovna udruže­nja                                                   600,00

    b) za promet prehrambenim proizvodima i
poduzeća koja trgovačku djelatnost obav­ljaju
u kioscima, boksovima, pavi­ljonima i pokretnim prodavaonicama     300,00

2. Pravne osobe iz područja industrije,
po­ljoprivrede, šumarstva, gradite­ljstva i prometa                              800,00

3. Pravne osobe iz područja ugostite­ljstva i
turizma:

    a) ugostite­ljska poduzeća za svaku poslovnu
jedinicu (restoran gostione, barove, buffete,
kavane, krčme, konobe i druge objekte u kojima
se toče alkoholna pića, igračnice, automat
klubove i hotele)                                                                              600,00

    b) turistička poduzeća                                                                     300,00

    c) prenoćišta, ugostite­ljske jedinice
otvorenog
tipa pri pravnim osobama ako se u ­njima toče
alkoholna pića, mliječni i dijetalni restorani,
te restorani sa samoposluživa­njem                                                    400,00

4. Pravne osobe koje obav­ljaju obrtničku
djelatnost                                                                                        600,00

5. Fizičke osobe koje samostalno obav­ljaju
djelatnost:

    – samostalni ugostite­lji, trgovačke i
zabavne
rad­nje                                                                                             600,00

    –
proizvodne i uslužne djelatnosti                                                     200,00

    –
drugi                                                                                            200,00

6. Poduzeća,
stambene i komunalne djelatnosti                                    500,00

7. Pravne
osobe iz područja financija i osigura­nja
osim Hrvatske narodne banke i Zavoda za platni
promet                                                                                            800,00

8. Stovarišta
i skladišta drugih pravnih osoba                                       600,00

9. Druge
pravne osobe koje nisu obuhvaćene
ovim člankom                                                                                  200,00

Ako je na istom objektu istaknuto više naziva iste pravne i fizičke
osobe, plaća se samo jedan spmenuti iznos poreza.

Ako postoji više vlasnika obrtničke rad­nje ili poduzeća, plaća se samo
jedan porez na tvrtku ili naziv.

Poslovne jedinice u sastavu pravne i fizičke osobe (prodavaonice, pogoni
i radionice) plaćaju 50% propisanog poreza, ako ovim člankom nije određeno
drugačije.

Članak 32.

Porez na tvrtku ili naziv plaća se unaprijed za tekuću godinu, u roku od
15 dana od dana dostave rješe­nja kojim je porez na naziv tvrtke utvrđen.

Ako se tvrtka upiše u re­gistar
i postavi u drugoj polovici godine, plaća se srazmjerni dio poreza na tvrtku
odnosno naziv propisanog poreza.

Članak 33.

Obveznik poreza na tvrtku ili
naziv dužan je naziv tvrtke, promjenu naziva tvrtke i svaku drugu promjenu što
utječe na visinu poreza, prijaviti nadležnoj službi za financijske poslove u
roku 15 dana od upisa u re­gistar, odnosno nastale promjene.

Članak 34.

Porez na tvrtku ili naziv ne
plaćaju:

1. Državni organi jedinice
lokalne i područne (re­gionalne) samouprave, fondovi i pravne osobe iz područja
društvenih djelatnosti,

2. Savez slijepih za vlastite
prodavaonice,

3. prenočišta planinarskih i
drugih društava,

4. poduzeća za zapoš­ljava­nje
invalidnih osoba, rehabilitiranih osoba i osoba koje su na rehabilitaciji, te
fizičke osobe, invalidi domovinskog rata sa 50% i više invaliditeta koji
samostalno obav­ljaju djelatnosti,

5. poduzeća u vlasništvu
pravnih ili fizičkih osoba koje tijekom godine prime na praktičnu nastavu 3 ili
više učenika.

Članak 35.

Poduzeća ili obveznici koji su u statusu mirova­nja osloba­đaju  se u cijelosti naplate poreza.

Članak 36.

Obveznici koji prilikom otvara­nja nove tvrtke ili nove pos­lov­ne
jedinice zaposle jednu ili više osoba na neodređeno vrijeme s područja općine
Garčin na rad u istu, oslobađaju se plaća­nja poreza na tvrtku ili naziv najma­nje
godinu dana.

Obveznici koji tijekom godine prime tri ili više učenika na praktičnu
nastavu oslobađaju se poreza na tvrtku ili naziv za tu godinu.

Odluku o oslobađa­nju donosi Općinsko poglavarstvo, o čemu je dužno
izvijestiti Općinsko vijeće.

8. Porez na korište­nje javnih površina

Članak 37.

Porez na korište­nje javnih površina plaćaju pravne i fizičke osobe koje
koriste javne površine.

Porez na korište­nje javnih površina plaća se po četvornom metru korisne
javne površine.

Pod javnim površinama smatraju se javne zelene površine, pješačke staze,
pješačke zone, otvoreni odvodni kanali, tragovi, parkovi, dječja igrališta i
javno prometne površine.

Članak 38.

Visinu, uvjete i način plaća­nja poreza na korište­nje javnih površina
Općinsko vijeće propisat će posebnom odlukom.

Članak 39.

U svezi razreza, naplate, žalbenog postupka i drugih odredaba postupka
pri plaća­nju općinskih poreza sukladno se primje­njuju propisi poreza na
dohodak.

III. PROVEDBENE ODREDBE

Članak 40.

Općina Garčin poslove utvrđiva­nja, evidentira­nja, nadzora, naplate i
ovrhe radi naplate općinskih poreza propisanih ovom odlukom, u cijelosti
prenosi na Poreznu upravu.

Poreznoj upravi za obav­lja­nje poslova iz stavka 1. ovog članka pripada
naknada u iznosu 5% od ukupno naplaćenih prihoda.

Članak 41.

Porezna uprava je dužna do 15. u mjesecu, za prethodni mje­sec, općini
Garčin dostav­ljati izvješće o utvrđenom i naplaćenim porezima.

Članak 42.

Ovlašćuje se nadležna organizacija platnog prometa zadužena za naplatu
javnih prihoda da naknadu Poreznoj upravi obračuna i uplati u Državni proračun
i to do zad­nje­g dana u mjesecu za protekli mjesec.

IV. ZAVRŠNE ODREDBE

Članak 43.

Stupa­njem na snagu ove odluke prestaje važiti odluka o porezima Općine
Garčin (»Službeni  vjesnik
Brodsko-posavske županije« broj 1/94.)

Članak 44.

Ova Odluka stupa na snagu osmog dana od dana objave u »Narodnim
novinama«, a primje­njuje se od 1. siječ­nja 2002. g.

Ova Odluka objav­ljuje se i u »Službenom vjesniku Brodsko-posavske
županije«.

Klasa: 021-05/01-01/37
Urbroj: 2178/06-01-01-1
Garčin, 14. prosinca 2001.

Predsjednik
Općinskog vijeća
**Mato Jerković,** v. r.

Odluka, NN 2/2002-83
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)